[{"text_idx": "#000005", "text": "Er ei fod yn 18 mlwydd oed yn unig, mae myfyriwr Coleg Castell-nedd Harri Evans-Mason yn ysbrydoli pawb sy\u2019n cwrdd ag ef."}, {"text_idx": "#000006", "text": "Mae Harri wedi derbyn gwobr o fri gan Gyngor Gwasanaeth Gwirfoddol Castell-nedd Port Talbot (CVS) mewn cydnabyddiaeth o\u2019r ffaith ei fod yn wirfoddolwr gwych ac effeithiol."}, {"text_idx": "#000007", "text": "Roedd yr AM dros Gastell-nedd, Jeremy Miles, hefyd yn son am Harri mewn sesiwn yn y Senedd wrth gyfeirio at y nifer helaeth o raglenni gwirfoddol llwyddiannus yng Nghastell-nedd Port Talbot sydd wedi\u2019i ysbrydoli ac mae Harri yn esiampl ffantastig yn ei farn ef."}, {"text_idx": "#000008", "text": "\u201cYn 18 oed, mae wedi rhoi sut cymaint o\u2019i amser ei hun yn barod ac wrth wneud hynny mae wedi ysbrydoli pobl eraill i wneud yr un peth. Dyma rai o\u2019r llu o unigolion a sefydliadau sy\u2019n rhoi cymaint bob dydd ac yn aml yn trawsnewid bywydau pobl eraill,\u201dmeddai Mr Miles."}, {"text_idx": "#000009", "text": "Mae Harri, sydd ar hyn o bryd yn astudio ar gyfer cymhwyster Safon U mewn Busnes Cymhwysol a Bagloriaeth Cymru yng Ngholeg Castell-nedd hefyd yn Llywydd Undeb y Myfyrwyr yn y coleg ac roedd yn rhan annatod o\u2019r broses o ddatblygu ei gyfansoddiad a hybu etholiadau Undeb y Myfyrwyr yn ddiweddar. Mae hefyd wedi bod yn aelod o fwrdd yr Uned Hawliau Plant Castell-nedd Port Talbot am ddwy flynedd lle y mae wedi datblygu a darparu hyfforddiant achrededig yr Ymddiriedolwr Ifanc i ystod eang o bobl ifanc; mae hefyd yn Llywydd Interact sef adran ieuenctid Clwb Rotary Castell-nedd; ef yw\u2019r cynrychiolydd ieuenctid ar gyfer Cyngor Tref Pontardawe; PACT Ieuenctid ac yn aelod o fwrdd ieuenctid Bwrdd Iechyd Prifysgol Abertawe Bro Morgannwg (ABMU) a sefydlwyd yn ddiweddar."}, {"text_idx": "#000010", "text": "Yn ystod Wythnos y Gwirfoddolwyr cyflwynwyd gwobr o fri sef Gwobr Cydnabyddiaeth Arbennig Debbie Connolly i Harri gan Mrs Margaret Thorne CBE DL sydd yn llywydd CVS. Tynnodd y wobr sylw at ei waith i annog ymgysylltiad a chyfranogiad pobl ifanc i gael iddynt ddweud eu dweud er mwyn dylanwadu ar a llywio polisi\u0308au a phrosesau sy\u2019n effeithio ar eu bywydau."}]